5. ΝΟΜΟΣ ΓΥΝ΄ της 18 Νοεμ./8 Δεκ. 1909 Περί αγροτικής ταχυδρομικής υπηρεσίας και αγροτικών διανομέων. Άρθρ.1.-Εν ταις κωμοπόλεσι, τοις χωρίοις και τοις συνοικισμοίς του Κράτους, εν οις δεν εδρεύει ταχυδρομικόν και τηλεγραφικόν γραφείον της ηνωμένης υπηρεσίας, συνιστάται τακτική ταχυδρομική συγκοινωνία, εκτελουμένη δι΄ αγροτικών διανομένων ορμωμένων εξ ωρισμένου ταχυδρομικού και τηλεγραφικού γραφείου και διατελούντων υπό τας διαταγάς του προϊσταμένου του γραφείου τούτου, επιφορτισμένων δε την παραλαβήν και διανομήν ιδιωτικής και επισήμου αλληλογραφίας συνήθους, επί αποδείξει και συστημένης την πώλησιν ταχυδρομικών ενσήμων και την έκδοσιν και πληρωμήν ταχυδρομικών επιταγών «Οσάκις ως εκ των αποστάσεων δεν είναι δυνατόν οι αγροτικοί διανομείς να ορμώνται εκ γραφείων της ηνωμένης υπηρεσίας, η γενική διεύθυνσις των ταχυδρομείων και τηλεγράφων δύναται να ορίση έδραν αγροτικών διανομέων και αυτοτελή ταχυδρομικά η ταχυδρομικά και τηλεφωνικά γραφεία». Η εντός « » παράγραφος β΄ προσετέθη δι΄ άρθρ. 1 Νόμ. 285/1914. Άρθρ.3.-«1.Οι αγροτικοί ταχυδρομικοί διανομείς διακρίνονται εις τρεις τάξεις: α)Εις εφίππους, με μηνιαίον μισθόν (εκ δραχμών εκατόν).β)Εις πεζούς α΄ τάξεως, με μηνιαίον μισθόν (εκ δραχμών εβδομήκοντα) και γ)Εις πεζούς β΄ τάξεως, με μηνιαίον μισθόν (εκ δραχμών εξήκοντα). Τα εντός ( ) ποσά μηνιαίων μισθών ρυθμίζονται ήδη δια των εκάστοτε ισχυουσών περί μισθού των τακτικών δημοσίων υπαλλήλων και υπηρετών διατάξεων, περί ων εν τόμω 2Α. 2.Οι αγροτικοί ταχυδρομικοί διανομείς υποχρεούνται να διανύωσιν εβδομαδιαίως αποστάσεις υπολογιζομένας από χωρίου εις χωρίον, οι μεν έφιπποι μέχρι 240 χιλιομέτρων και ουχί έλαττον των 180, οι δε πεζοί α΄ τάξεως μέχρις 180 χιλιομέτρων και ουχί έλαττον των 160, και οι πεζοί β΄ τάξεως μέχρις 160 χιλιομέτρων, υπολογιζομένης της αποστάσεως 5 χιλιομέτρων εις μιαν ώραν πεζού. Σελ. 4 Ο αριθμός των εξ εκάστης κατηγορίας απαιτουμένων αγροτικών διανομέων θα προσδιορίζεται δια του ετησίου προϋπολογισμού του Κράτους επί τη βάσει των εξηκριβωμένων και αναγραφομένων εις έκαστον δρομολόγιον χιλιομέτρων. 3.Όταν, ως εκ της γεωγραφικής θέσεως των χωρίων των περιλαμβανομένων εις έκαστον δρομολόγιον, δεν είναι δυνατόν να εκτελεσθή τούτο αυθημερόν, όπως επανέλθη ο αγροτικός διανομεύς εις το γραφείον της έδρας του, εξ ου εκκινεί, επιτρέπεται να διανυκτερεύη, εις ωρισμένα παρά της γενικής διευθύνσεως χωρία και συνεχίζη την επαύριον την πορείαν αυτού. Εν τη περιπτώσει ταύτη δίδεται εις τον αγροτικόν ταχυδρομικόν διανομέα λόγω διανυκτερεύσεως, αποζημίωσις εκ δραχμής μιας. 4.Μετάθεσις αγροτικών ταχυδρομικών διανομέων δεν επιτρέπεται ειμή μόνον τη αιτήσει αυτών και μετά γνωμοδότησιν του αρμοδίου επιθεωρητού. Μετατίθενται δε υποχρεωτικώς όταν μετατεθή συγχρόνως, δι΄ αποφάσεως του γενικού διευθυντού των ταχυδρομείων και τηλεγράφων, και η έδρα αυτών από τινος ταχυδρομικού γραφείου εις έτερον. 5.Εάν εν τινι διαμερίσματι η αγροτική ταχυδρομική υπηρεσία κατηργηθή η συγχωνευθή μετ΄ άλλου διαμερίσματος εις εν δρομολόγιον, οι αγροτικοί διανομείς του διαμερίσματος τούτου απολύονται της υπηρεσίας λόγω καταργήσεως θέσεως, δικαιούνται δε κατά προτίμησιν να καταλάβωσι την πρώτην κενωθησομένην θέσιν, είτε εν τω ιδίω, εν ω υπηρέτουν, είτε εν άλλω διαμερίσματι». Το άρθρ. 3 αντικατεστάθη ως άνω δια του άρθρ. 3 του Νόμ. 285/1914. 22.Α.α.4-5 Γενική Διεύθυνση Ταχυδρομείων 6. ΝΟΜΟΣ ΓΦϞΕ΄ (3595) της 8/8 Μαρτ. 1910 Περί τροποποιήσεως διατάξεών τινων του Νόμ. ΒΨΞΗ΄ περί ταχυδρομικής, τηλεγραφικής και τηλεφωνικής υπηρεσίας. Ο Νόμος ούτος ως και οι: α)Νόμ. ΔΡΙΔ΄ της 11/12 Οκτ. 1912 περί προσθήκης διατάξεως εις το άρθρ. 37 του Νόμ. ΒΨΞΗ΄ περί ταχυδρομικής, τηλεγραφικής και τηλεφωνικής υπηρεσίας. β)Νόμ. ΔΡΠΓ΄ της 16/18 Απρ. 1913 περί συμπληρώσεως του Νόμ. ΓΦϞΕ΄ περί τροποποιήσεως διατάξεών τινων του Νόμ. ΒΨΞΗ΄ περί ταχυδρ., τηλεγρ. και τηλεφ. υπηρεσίας. γ)Νόμ. 207 της 5/9 Απρ. 1914 περί προσθήκης προσωπικού εις το υπό των Νόμ. ΒΨΞΗ΄ του 1900 και ΓΦϞΕ΄ του 1910 περί ταχ., τηλεγρ. και τηλεφ. υπηρεσίας και ΓΣΟΣΤ΄ του 1908 περί ταχ. Δεμάτων καθοριζόμενον προσωπικόν και περί τροποποιήσεως διατάξεών τινων των Νόμ. ΒΨΞΗ΄ και ΓΦϞΕ΄. δ)Νόμ. 259 της 25 Απρ. /3 Μαΐου 1914 περί προσθήκης διατάξεών τινων εν τη παρ. 12 του άρθρ. 13 και εν τη παρ. 1 του άρθρ. 37 του Νόμ. ΒΨΞΗ΄ περί ταχ., τηλεγρ. και τηλεφ. υπηρεσίας. ε)Νόμ. 398 της 20/21 Νοεμ. 1914 περί τροποποιήσεως διατάξεών τινων των Νόμ. ΒΨΞΗ΄ του 1900, ΓΣΟΖ΄ του 1908, ΓΥΝ΄ του 1909, ΓΦϞΕ΄ του 1910, 207 του 1914 και 276 του 1914 αφορωσών εις το προσωπικόν της ταχυδρομικής, τηλεγραφικής και τηλεφωνικής υπηρεσίας. ζ)Νόμ. 424 της 27 Νοεμ. /1 Δεκ. 1914 «περί αντικαταστάσεως του β΄ εδαφίου του άρθρ. 7 του 207 Νόμου, αντικατεστάθησαν δια των μεταγενεστέρων ως κάτωθι νομοθετημάτων. 